Diari Oficial de la Generalitat Valenciana


Sumari del DOGV 5655, del 07-12-2007 (2007/14164)

RESOLUCIÓ de 30 de novembre de 2007, del director general d'Empreses Agroalimentàries i Desenvolupament del Medi Rural, sobre extinció d'autorització d'aqüicultura de l'establiment amb número de registre 33, d'Actual Inversiones, SL, al litoral d'Oliva (València).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5655

Data del DOGV
:   07-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14884


Data del document
:   30-11-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Oliva
    * empresa privada
    * aqüicultura

RESOLUCIÓ de 30 de novembre de 2007, del director general d'Empreses Agroalimentàries i Desenvolupament del Medi Rural, sobre extinció d'autorització d'aqüicultura de l'establiment amb número de registre 33, d'Actual Inversiones, SL, al litoral d'Oliva (València). [2007/14740]  
Vista la Resolució de 22 d'abril de 2003, de la Direcció General de Pesca i Comercialització Agrària, per la qual es va atorgar autorització administrativa a Actual Inversiones, SL, per a la instal·lació d'un establiment de granja marina en terrenys de domini públic maritimoterrestres davant del terme municipal d'Oliva (València), d'acord amb la resolució de concessió d'ocupació de domini públic segons OM, de data 13 de març de 2003, del Ministeri de Medi Ambient.  
Vista la Resolució de 23 de maig de 2007, de la Direcció General de Costes del Ministeri de Medi Ambient, per la qual es declara la caducitat de la concessió atorgada per OM, de data 13 de març de 2003, a Actual Inversiones, SL.  
Vist l'article 49.2.d de la Llei 9/1998, de 15 de desembre, de la Generalitat Valenciana, de Pesca Marítima de la Comunitat Valenciana, en el qual s'establix que les autoritzacions s'extingiran anticipadament per la pèrdua de la concessió o autorització d'ocupació de domini públic.  
Per això, considerant els preceptes de la Llei 9/1998, de 15 de desembre, de la Generalitat Valenciana, de Pesca Marítima de la Comunitat Valenciana, resolc:  
Declarar l'extinció de l'autorització d'aqüicultura de l'establiment amb número de registre 33, d'Actual Inversiones, SL, al litoral d'Oliva (València).  
La present resolució no posa fi a la via administrativa i contra esta es pot interposar recurs d'alçada davant del secretari autonòmic de la conselleria d'Agricultura, Pesca i Alimentació, en el termini d'un mes comptat des del dia de la notificació de la present resolució, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de novembre de 2007.- El director general d'Empreses Agroalimentàries i Desenvolupament del Medi Rural: José Francisco Ferrando Orta.